《留题桐柏石道师妙声堂次曾史君韵》
宋代·石延庆

一派奔湍响迅雷，喷云翻雪绕琼台。
应通天上银潢路，准拟乘槎八月来。

作者简介：（1101—1149）越州新昌人，字光锡，旧名袭。石嗣庆弟。高宗绍兴二年进士。任容州司理，质性纯雅，襟怀磊落，高宗颇奇之，特赐今名。授明州教授，再中宏词科，迁诸王宫教授。绍兴十七年，以朝散郎添差通判台州。